Mönthal
Müendl (amtlich Mönthal) isch en Iiwohnergmeind im Bezirk Brugg im Schwiizer Kanton Aargau.

Geographii 
De Gmeindsbann het e Flächi vo 181 Hektare, dodervo sind 34 Hektare Wald und 34 Hektare überbaut. Di höchschti Stell isch uf 674 Meter, di tüfschti uf 440 Meter.
Nochbargmeinde sind Gansige im Norde, Remige im Oschte, Oberbözberg im Süde, Efige im Südweschte, Elfige im Weschte und Laufeburg im Nordweschte.

Gschicht 
S erschti Mol taucht Muenuntal in ere Urkund us em Johr 1273 uf. 
Im Mittelalter isch Müendl im Bsitz vo de Habsburger gsi und het zum Gricht Bözberg ghört. Derte hei d Habsburger di höchi Grichtsbarkeit gha, z Müendl au di nidrig. Ab em 1348 hei d Bsitzer vom Gricht immer mol wider gwächslet, wils verpfändet worde-n-isch. Ab em 1377 het s Dorf dann zu de Herrschaft Schänkebärg ghört. 
Im Johr 1460 hei d Bärner d Herrschaft Schänkebärg, eroberet. D Reformation isch, wi überall z Bärn, im 1528i iigführt worde. Müendl isch bis ins 1566i bim Grichtsbezirk Bözberg blibe. Dann sind d Grichtsfäll z Stilli verhandelt worde. 
Im März 1798 sin d Franzose in d Schwiiz iimarschiirt u-n-hei di Helvetisch Republik usgruefe. Müendl ghört sither zum Kanton Aargau.

Weblink 

 Offizielli Website vo de Gmeind Müendl

Fuessnote 

Ort (Kanton Aargau)
Bezirk Brugg